A veszélyhelyzetre vonatkozó speciális szabályok a 2019/2020-as tanév II. félévében

Tárgy: BELGYÓGYÁSZAT - KLINIKAI IMMUNOLÓGIA, REUMATOLÓGIA

A klinikai immunológia és reumatológia tárgy gyakorlatainak több, mint 50 %-a a veszélyhelyzet elrendelése előtt az eredeti feltételek között megtartásra került. A fennmaradó (6-9. heti) gyakorlatok távoktatás keretein belül valósultak meg. A szakma ismereteinek leghatékonyabb átadását célul tűzve a hallgatók számára további egy opcionális gyakorlatot biztosítunk a vizsgaidőszak megkezdése előtt online bejelentkezés formájában. Itt lehetőség van a hallgatóknak a tárggyal kapcsolatos elméleti és gyakorlati szakmai kérdések feltevésére, diszkusszióra.

Az extra (10.) gyakorlat ideje: a 11. héten (április 20-24) 1x2 óra Webexes felületen (pontos időpont a dékáni hivatallal történt egyeztetést követően).

Az extra gyakorlatra történt egyedi azonosítóval történt feljelentkezés a gyakorlat teljesítését igazolja (a hallgató aktív részvétele nélkül is).

Ezzel a reguláris gyakorlatok távoktatással történő helyettesítését teljes mértékben elvégzettnek tekintjük.

Vizsgaszabályok módosulása:

1. A kollokviumi jegy megszerzéséhez változatlanul teljesíteni kell a minimumkérdéseket, gyakorlati és szóbeli vizsgát.
2. A meghirdetett előadások látogatásával szerezhető bónusz kedvezmény a minimumkérdésekhez eltörlésre kerül.
3. A távoktatás során oktatott gyakorlatok teljesítését a hallgató a jelenléti ívek helyett minden gyakorlathoz rendelt témaspecifikus tesztkérdések elvégzésével igazolja egyedi bejelentkezésen keresztül (a hallgató többször is próbálkozhat).
4. A félév teljesítéséhez, tehát az aláíráshoz a kilenc+egy gyakorlatból 8 gyakorlaton történő részvétel igazolása (jelenléti íveken a hallgató aláírásának megléte, teljesített tesztkérdések és az opcionális 10. gyakorlaton történt bejelentkezés megléte) szükséges.
5. A vizsgák lebonyolításáról ütemezéséről később adunk majd tájékoztatást.